‏ט"ז שבט, תש"פ

5 פברואר, 2020

**מכרז פומבי 1/2020**

**שמאי/ת העירייה והוועדה המקומית**

בהתאם לפקודת העיריות (נוסח חדש), חוק הרשויות המקומיות, תשנ"ב-1991 ותקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של שמאי/ת העירייה והוועדה המקומית, והזמנה להציג מועמדות לאיוש המשרה כאמור.

**א. כללי**

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[**www.ramat-hasharon.muni.il**](http://www.ramat-hasharon.muni.il) **– כפתור "מכרזים" בדף הבית/ מכרזי כ"א.**

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5489339 (ליבנת יגר).

3. **המועד האחרון להצגת המועמדות למשרה הינו:** **27.2.2020**

עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. **בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .**

5. עיריית רמת השרון אינה מתחייבת לקבל הצעה כלשהי והיא שומרת על זכותה להפסיק בכל עת את הליכיו של מכרז זה, זאת בכל שלב משלביו.

**ב. פרטי המשרה**

**תואר התפקיד**: שמאי/ת העירייה והוועדה המקומית.

**היקף המשרה:** 1.00.

**היחידה**: הנדסה.

**דרוג** : העסקה בחוזה אישי - בכפוף לאישור משרד הפנים או העסקה בדירוג המח"ר/ המהנדסים או ההנדסאים/ טכנאים.

**דרגה**: 41 – 43.

**כפיפות**: מהנדסת העיר.

**תקופת ניסיון:** שנתיים.

**ג. תיאור התפקיד**

להלן פירוט הביצועים והמשימות העיקריות, כנגזר מתחומי האחריות:

* עריכת שומות מקרקעין וטיפול בשוטף:
* עריכה ו/או בדיקה של שומות מקרקעין לצורך הערכות, חיובים וערעורים ולצרכים

השונים ברשות/בוועדה המקומית בתחום חיובי היטל השבחה, על פי כל דין.

* עריכה ו/או בדיקה של שומת השבחה לפי הזמנה, לצורך קביעת החבות בהיטל ההשבחה, לכל בקשה להיתר או דרישה אחרת.
* עריכה ו/או בדיקה של שומות במענה לתביעות וייצוג הוועדה בתביעות, בהופעות בוועדת ערר או בהופעות בבית משפט הקשורות לתביעות אלו.
* מתן חוות דעת שמאית להליך משפטי
* עריכת חוות דעת שמאית לבית משפט ו/או לכל ערכאה תכנונית ו/או שיפוטית ו/או לכל צורך אחר.
* הופעה בכל ערכאה שיפוטית ותכנונית בכל נושא הנוגע לתחום עבודת השמאי.
* ייצוג הוועדה בתביעות הפקעה.
* מתן חוות דעת שמאית בסוגיות תכנוניות
* ייעוץ לאגף ההנדסה ברשות/בוועדה בסוגיות העוסקות בערכי קרקע.
* ייעוץ לאגף ההנדסה ברשות/בוועדה בכל הקשור לבחינת התנגדויות ועררים העוסקים בתכניות שקודמו ברשות, בשימושים חורגים, בהקלות ובגביית היטלים.
* ניהול שירותי השמאות במשרדי הוועדה המקומית/הרשות
* בקרה ועריכה של טבלאות הקצאה ואיזון.
* עריכה ו/או בדיקה של חוות דעת ו/או שומות לכל צורך, על פי בקשת הוועדה.
* עריכה ו/או בדיקה של לוחות שומה לתכניות שאושרו.
* הופעה בפני מליאת הוועדה המקומית וועדות המשנה לפי הצורך.
* מענה לפניות וקבלת קהל, על פי סדר יום שייקבע על ידי נציגי הוועדה המקומית.

**ד. דרישות התפקיד:**

**השכלה**: בעל תואר אקדמי שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ.

**קורסים והכשרות מקצועיות** : בעל רישיון בשמאות מטעם מדינת ישראל, ורשום בפנקס שמאי המקרקעין על פי חוק שמאי מקרקעין תשס"א-2001 ,שהחליף את חוק שמאי מקרקעין התשכ"ב- 1962 ואת פקודת מעריכי קרקע 1947.

**ניסיון מקצועי**: ניסיון מקצועי כשמאי/ת מקרקעין במשך 3 שנים לפחות בתחום הרלבנטיים.

**דרישות נוספות**: עבודה מול גורמים רבים ברשות ומחוצה לה, עבודה בשעות בלתי שגרתיות כולל חובת התייצבות לעבודה במצבי חירום בהתאם לצורך.

בקיאות בתוכנות האופיס ו – G.I.S.

עדיפות לבעלי/ות ניסיון בעבודה ברשויות המקומיות.

**כישורים אישיים**: יכולת הצגת תכנים מקצועיים מול קהל, בערכאות ומול גורמי מקצוע, אמינות ומהימנות אישית, יכולת עבודה תחת לחץ וריבוי משימות, יחסי אנוש טובים, סדר, ארגון ודיוק בפרטים.

.

יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמיים נוספים ו/או מתקדמים, ניסיון מיוחד, וותק בתחום וכיו"ב.

**ה. הליכי המכרז**

1. המכרז יתקיים בפני ועדת המכרזים.

2. את ההצעות יש להגיש בהתאם למפורט לעיל.

3. ועדת המכרזים שומרת על זכותה לדחות הצעות של מועמדים אשר אינן עומדות

בתנאי מכרז זה, וכן, לראיין באופן אישי את המועמדים.

4. ועדת המכרזים שומרת על זכותה לדרוש מן המועמדים, לעבור מבחני התאמה,

זאת בהתאם לשיקול דעתה של ועדת המכרזים.

בכבוד רב,

אבי גרובר

ראש העירייה